假設多數受試者都係願意同有能力俾準確資訊嘅話，呢個性格測驗上嘅分數理應會一定程度上噉反映一個人幾容易驚，而性格心理學家跟手仲可以對呢啲問卷數據做因素分析等嘅統計分析。同「觀察受試者嘅行為或者腦活動」比起嚟，呢類噉嘅性格測驗好處係容易做，亦都相當有用－例如有個能夠「多數時候都準確噉量度」到外向度嘅問卷，而研究又發現外向度喺某啲情況下能夠預測一個員工嘅工作表現，噉呢個問卷就會喺管理上就有可能可以攞嚟幫手度請員工上嘅考量。